Dobar dan svima!

Ja sam Roza Čarija i dolazim iz Osnovne škole Podmurvice. Predstavit ću vam plakat pod imenom “U svijetu knjiga”.

Od pročitanih knjiga dva su autora hrvatska, a dva britanska. Zajedničko svim knjigama je da glavni junaci strašno vole čitati, a pritom se dobro zabavljaju, bježe od sumorne svakodnevice i problema.

Uživala sam čitajući. Nakon čitanja otvorili su mi se novi pogledi na život te sam dobila nove uzore.

Tehniku ovog plakat opisala bih kao kombiniranu. Izrazila sam se kontrastnim bojama te kolaž papirom. Sve su mi knjige jednako drage pa je svaka i jednako zastupljena tekstom i crtežom.

Demon školske knjižnice, autorice Moree Banićević posebno me privukao jer sam prepoznala detalje iz okoliša moje škole: Park Mlaka, Industrijska ulica, Svjetionik. Naime, spisateljica je išla u našu školu Podmurvice i zaista je svjedočila požaru koji se dogodio u knjižnici obližnje firme. To ju je nadahnulo da napiše ovaj fantastični roman.

Kad bude Noć knjige osobno bih se voljela maskirala u djevojčicu Inku iz romana “Demon školske knjižnice”, spisateljice Moree Banićević, za koju bih voljela da i sama osobno dođe na našu svečanost knjiga. Čitala sam da je za našu školu vežu lijepe uspomene, koje možda zapiše u nekom novom romanu.

Najinteligentniji književni lik mi je mala Matilda koja shvaća moć knjiga još od najranijeg doba te hladnokrvo nadmudruje svoje roditelje te uči svoje neuke prijatelje. Stoga sam je prikazala umnim mapama. Jer ona je umno jaka…

Miris knjige odveo me je u neke nove svjetove. Od knjiga se može puno naučiti pa čak i kako otići u paralelnu stvarnost. Miris knjige najljepši je miris.

Tom Gates mi je pravo otkriće. Toliko se zabavlja u Noći knjige da takvo događanje mogu samo poželjeti našoj školskoj knjižnici. Zato sam prikazala radost učitelja i učenika u ovom šaljivom kostimiranju.

Zapravo bih baš željela predstaviti svoj plakat u kostimiranoj zabavi povodom Noći knjige u školskoj knjižnici. Neka plakat bude pozivnica za sve one koji vole knjige. Tako da ih čitaju svaki dan, a ne samo u Noći knjige.

Roza Čarija, 5.a

OŠ Podmurvice